Sakuragi Makino

**Warning!**

**This article contains spoilers, please read at your own risk.**

**ซากุรางิ มาคิโนะ (Sakuragi Makino)** เป็นตัวละครเอกตัวหลักฝ่ายชายจากเรื่อง Artificial Girl และเป็นเทรนเนอร์ของริน

มาคิโนะมีบุคลิกในลักษณะตัวละครจืดจาง คือเป็นผู้ชายธรรมดาๆหน้าตาบ้านๆที่ไม่มีความสามารถพิเศษใดๆเลย แต่มีสกิลการตบมุกขั้นเทพซึ่งได้มาโดยบังเอิญหลังจากการเข้ามาของริน

## Overview

มาคิโนะ เป็นเด็กหนุ่มมัธยมปลายปี 2 ธรรมดาๆคนหนึ่ง เรียนอยู่ที่โรงเรียนเอกชนมินาโนะ เป็นเพื่อนสมัยเด็กและเพื่อนสนิทกับมาซามุเนะ ริคาโกะ เขาติดหนี้อยู่ถึงสิบล้านเยนซึ่งยังไม่ได้มีการกล่าวถึงว่าติดหนี้มากมายขนาดนั้นได้อย่างไร

มาคิโนะไปพบกับ AG ที่ถูกทิ้งอยู่ข้างถนนโดยบังเอิญ เขาจึงเก็บมาและได้ตั้งชื่อให้เธอใหม่ว่าริน ระหว่างนั้นมาคิโนะได้รู้จักกับ AG Battle ผ่านทางโทรทัศน์ เขาจึงตั้งเป้าจะให้รินเข้าร่วมการต่อสู้นั้นและชิงเงินรางวัลมาให้ได้

เขาไม่รู้ว่าริคาโกะนั้นแอบชอบเขาอยู่ แต่บางทีเขาอาจจะรู้แต่แกล้งทำเป็นไม่รู้ก็ได้เพราะสีหน้าที่นิ่งเฉยของเขา

## Appearance

ผมสั้นสีดำ ตาสีน้ำตาล หน้าตาดูธรรมดาไม่มีจุดเด่นอะไรทั้งสิ้น โดยปกติมักจะใส่ชุดนักเรียนของโรงเรียนเอกชนเรียนมินาโนะ

## Personality

เป็นคนที่มีบุคลิกจืดสนิทโดยสิ้นเชิง ไม่แสดงอารมณ์ออกทางสีหน้า จึงคาดเดาอารมณ์ของเขาได้ยากมาก นิ่งได้ทุกสถานการณ์ไม่ว่าจะเป็นสถานการณ์แบบใด และชอบพูดจาด้วยเสียงโทนเดียวตลอด แต่บางครั้งเขาก็มีแสดงอารมณ์อยู่บ้างเพียงแต่น้อยมาก

แต่หลังจากการมาของริน ทำให้เขากลายเป็นจอมตบมุกไปโดยปริยาย และมักเหนื่อยใจกับความเสื่อมของรินอยู่บ่อยๆ

## Plot

### First met and battle

มาคิโนะพบกับ AG ที่ถูกทิ้งข้างถนนโดยบังเอิญ เขาจึงเก็บ AG ตัวนั้นกลับบ้าน ระหว่างที่กำลังคิดว่าจะทำอย่างไรกับ AG ตัวนี้นั้น ก็พบว่า AG ตัวดังกล่าวยังไม่พัง แต่หน่วยความจำนั้นเกิดความเสียหายจึงถูกฟอร์แมตใหม่ ก่อนที่จะให้มาคิโนะตั้งชื่อให้ เขาจึงตั้งชื่อให้เธอว่าริน จากนั้นรินก็กลายเป็น AG ของมาคิโนะโดยสมบูรณ์ และนั่นคือการพบกันครั้งแรกของทั้งสอง

ระหว่างนั้นมาคิโนะก็ค่อยๆศึกษาในตัวรินเพราะเขาเองก็ไม่มีความรู้ใดๆเรื่อง AG เลยแม้แต่น้อย มาคิโนะบังเอิญเห็นโฆษณาเกี่ยวกับสิ่งที่เรียกว่า AG Battle ผ่านทางโทรทัศน์ ซึ่งมันก็คือการต่อสู้ระหว่าง AG นั่นเอง มาคิโนะพบว่าการต่อสู้ดังกล่าวมีเงินรางวัลถึงร้อยล้านเยนสำหรับผู้ที่ชนะ มาคิโนะจึงเห็นถึงโอกาสในการปลดหนี้อันมหาศาลที่เขามีอยู่ เขาไม่รอช้าเดินทางไปสมัครการแข่งขันพร้อมกับรินทันทีโดยไม่คิดหน้าคิดหลัง จนกระทั่งพบกับริคาโกะระหว่างทาง

เมื่อริคาโกะพบว่ามาคิโนะจะเดินทางไปสมัคร AG Battle เธอก็ห้ามเอาไว้ทันที เพราะการแข่งขันดังกล่าวนั้นจำเป็นต้องใช้ความสามารถพอสมควร ซึ่งมาคิโนะเองไม่รู้จักแม้กระทั่ง AG ด้วยซ้ำ แต่มาคิโนะก็ยืนกรานจะไปให้ได้ ริคาโกะจึงเสนอให้รินกับมาเรียซึ่งเป็น AG ของริคาโกะมาต่อสู้กัน เพื่อที่จะพิสูจน์ให้เห็นว่ามาคิโนะยังไม่พร้อมสำหรับ AG Battle จริงๆ

การต่อสู้ดำเนินไปโดยมาเรียเป็นฝ่ายได้เปรียบโดยตลอด แต่รินก็สามารถสร้างความประหลาดใจให้กับริคาโกะหลายครั้ง สุดท้ายรินพ่ายแพ้ไปอย่างง่ายดายด้วยความไม่พร้อมในอะไรหลายๆอย่าง แต่เพราะฝีมือในการต่อสู้ที่เหนือความคาดหมายของรินทำให้ริคาโกะยอมใจอ่อน ทว่ามาคิโนะกลับเปลี่ยนใจและเชื่อคำพูดของริคาโกะ โดยที่ตนจะฝึกซ้อมเพื่อให้พร้อมต่อสู้ใน AG Battle ต่อไป

### Shirō Kasami encounter

มาคิโนะได้รับการแนะนำจากริคาโกะให้ลองลงแข่ง "มินาโนะ กักคุเอ็น AG Battle" ซึ่งเป็นการประลอง AG Battle ครั้งแรกที่จะถูกจัดขึ้นภายในโรงเรียนมินาโนะ เพื่อเป็นการเก็บเกี่ยวประสบการณ์ มาคิโนะเองก็อยากได้เงินรางวัลจากการแข่งขันดังกล่าวจึงตอบตกลง เขาและเธอจึงนัดแนะกันเพื่อซ้อมการต่อสู้ก่อนถึงวันแข่งจริง ปรากฏว่า ณ สถานที่ซ้อมทั้งสองได้พบกับชิโร่ คาซามิ เด็กหนุ่มจากโรงเรียนเดียวกันและเป็นเพื่อนร่วมห้องกับริคาโกะ แต่ไม่ได้รู้จักกันเป็นการส่วนตัว คาซามิท้าประลองกับมาคิโนะและริคาโกะแต่ริคาโกะปฏิเสธในตอนแรก ก่อนที่เธอจะถูกคาซามิยั่วโมโหจนตอบตกลง คาซามิท้าให้ทั้งคู่สู้กันในกติกาแบบ 2 รุม 1 ปรากฏว่าทั้งรินและมาเรียต่างถูกเล่นงานจนแพ้ไปอย่างง่ายดาย ก่อนที่คาซามิจะแนะนำตัวเองและ AG ของเขานามว่านาโอกิแล้วจากไป

ในวันแข่งจริงมาคิโนะสามารถทะลุเข้ารอบชิงชนะเลิศได้อย่างสบายๆ ส่วนริคาโกะต้องเจอกับคาซามิในรอบรองชนะเลิศ ปรากฏว่าริคาโกะเป็นฝ่ายพ่ายแพ้แม้จะสามารถโชว์ฟอร์มได้อย่างยอดเยี่ยมก็ตาม มาคิโนะได้เจอกับคาซามิในรอบชิงชนะเลิศ การต่อสู้เป็นไปอย่างดุเดือดแม้ฝีมือรินจะค่อนข้างรองบ่อนพอสมควร จนคาซามิจำเป็นต้องรีดพลังจากนาโอกิขั้นสูงสุดถึงจะเอาชนะมาคิโนะมาได้อย่างหืดจับ นั่นทำให้คาซามิกลับตัวกลับใจได้ ทางมาคิโนะที่ได้ตำแหน่งรองชนะเลิศได้รับรางวัลเป็นคูปองส่วนลดร้านเมดคาเฟ่ "Neko Paradise" จำนวนสองท่าน เขาจึงชักชวนริคาโกะให้ไปด้วยกันจนเธอเผลอซึนแตกออกมาเล็กน้อย

มาคิโนะจึงเริ่มมีชื่อเสียงในโรงเรียนขึ้นมาบ้างจากการแข่งขัน AG Battle และได้ตำแหน่งรองชนะเลิศ เขาได้พบกับรุ่นพี่ปี 3 ชื่อว่าไอซาวะ "สเตลล่า" ซายูริ ผู้เป็นประธานของ "ชมรมวิจัย AG" และเคยเป็นเพื่อนร่วมชั้นของคาซามิ ซายูริซึ่งรู้จักกับมาคิโนะจากการแข่งขัน AG Battle จึงรู้สึกชื่นชมเขาเล็กน้อย เธอเล่าเรื่องของคาซามิให้เขาฟังเป็นบางส่วนก่อนที่เธอจะพบกับเท็ตสึยะ อายาโตะ แชมป์ AG Battle ระดับเขตที่เธอถวายตัวเป็นแฟนคลับ เธอจึงวิ่งตามเขาไปโดยที่มาคิโนะเองก็ตามไปด้วย มาคิโนะกับซายูริจึงได้เป็นส่วนหนึ่งในผู้ชมการต่อสู้ระหว่างอายาโตะกับประธานสภานักเรียน โฮโจ ซุมิเระ ซึ่งการต่อสู้ดังกล่าวจบลงด้วยผลเสมอ

## Relationship(s)

* Rin - Artificial Girl
* Masamune Rikako - childhood friend
* Aizawa "Stella" Sayuri - senior
* Rinko - unknown, maybe ex-girlfriend
* Unnamed parents

## Gallery

Makino is tired at Rin's dirty jokesMakino's poker face